Diari Oficial de la Generalitat Valenciana


Sumari del DOGV 4165, del 10-01-2002 (2001/12472)

Informació pública de la suspensió del tràmit de la proposta de programa de l'alternativa tècnica per al desenvolupament i urbanització del sòl urbanitzable no detallat, sectors residencials 1 al 9 i terciari TER 32 del Pla General d'Ordenació Urbana d'Alcalà de Xivert.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4165

Data del DOGV
:   10-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12397


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la suspensió del tràmit de la proposta de programa de l'alternativa tècnica per al desenvolupament i urbanització del sòl urbanitzable no detallat, sectors residencials 1 al 9 i terciari TER 32 del Pla General d'Ordenació Urbana d'Alcalà de Xivert. [2001/A12729]
  
L'alcalde president de l'Ajuntament d'Alcalà de Xivert (Castelló), fa saber:
  
«Vist que la mercantil Llanera, SL, en data 13 de desembre de 2001, registre d'entrada número 3.552, ha depositat en aquest Ajuntament una alternativa tècnica per al desenvolupament i urbanització del sòl urbanitzable no detallat, sectors residencials 1 al 9 i terciari TER 32 del Pla General d'Ordenació Urbana d'Alcalà de Xivert, optant per a la tramitació del programa pel procediments simplificat establit en l'article 48 de la Llei Reguladora de l'Activitat Urbanística.
  
Vist el que estableix l'article 45 del mateix text legal, segons el qual l'alcalde està facultat per a decidir sobre el sotmetiment a informació pública de les alternatives tècniques de programes presentats pels particulars.
  
Vista l'envergadura de l'àmbit objecte de programació, que suposa un 29,70% del total del sòl urbanitzable de la Costa d'Alcalà, i que afecta una superfície d'1.276.600 metres quadrats i un gran nombre de propietaris.
  
Vist que el procediment iniciat es troba en tràmit d'informació pública, sotmés directament per la mercantil Llanera, SL, sense que aquesta administració haja pogut habilitar mitjans materials i personals suficients per a poder atendre directament els propietaris afectats, independentment de l'atenció que poguera ser exigible al mateix aspirant a urbanitzador.
  
Atés el que estableix l'article 42.6 de la Llei 4/1999, de 14 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant aquest edicte i a fi de poder organitzar el servei d'atenció al públic d'acord amb l'obligació exigible a l'administració afectada, resolc:
  
Primer
  
Suspendre fins al 15 de febrer de 2002 el tràmit d'informació pública de la proposta de programa elaborada per la mercantil Llanera, SL, per al desenvolupament i urbanització de sòl urbanitzable no detallat, sectors residencials 1 al 9 i terciari TER 32 del Pla General d'Ordenació Urbana d'Alcalà de Xivert.
  
Segon
  
Publicar aquesta resolució en el Diari Oficial de la Generalitat Valenciana, tauler d'anuncis de l'Ajuntament i periòdic de difusió habitual a la localitat.